คือตอนที่เป็นประจำเดือนครั้งแรงตอนขึ้นม.3คะเป็นครบเลย7วันคะหลังจากนั้นประจำเดือนไม่มาเกือบ3ปีคะจนขึ้นปวชปี2เกือบๆกลางเทอมถึงจะมาคะแต่มาเดือนเว้นเดือนบางทีเว้น2เดือนถึงมาเลยคะเป็นแบบนี้มาตลอดจนขึ้นมหาลัยประจำเดือนหายไปอีก8เดือนคะแล้วก็มาเว้นเดือนอีกอะคะพอดีหนูเป็นคนที่มีหนวดแล้วก็เคราแต่เส็นบางนิดหน่อยคะมีขนหน้าแข้งขึ้นเต็มไปหมดเส็นหนาแข็งยาวเหมือนผู้ชายเลยคะอยากทราบว่าใช่PCOSหรือเปล่าคะแล้วจะมีลูกยากไหมคะ
สวัสดีค่ะประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาไม่สม่ำเสมอดังกล่าวมานั้น อาจเกิดจาก ภาวะถุงน้ำหลายใบในรังไข่ทำให้ฮอร์โมนจากรังไข่ไม่สมดุล อาจมีปริมาณของฮอร์โมนเพศชายมากกว่าปกติ ส่งผลให้มีลักษณะต่างๆเช่น ขนขึ้นตามใบหน้า กลางลำตัว หน้าแข้ง หรือมีสิว ผิวมันร่วมด้วยได้ สาเหตุอื่นๆเช่น พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบางจากที่กล่าวมา ควรจดวันที่มีประจำเดือนไว้อย่างละเอียดเพื่อไปปรึกษษแพทย์ และอาจต้องตรวจเพิ่มเติมด้วยการทำอัลราซาวน์หน้าท้องหาดูว่ามีถุงน้ำผิดปกติในรังไข่จริงหรือไม่ต่อไป ในเบื้องต้นไม่ซื้อยาปรับฮอร์โมนใดๆมาใช้เอง หากเป็นภาวะ PCOS หรือถุงน้ำหลายใบในรังไข่จริง สามารถรักษาและควบคุมอาการด้วยการใช้ยาคุมกำเนิดได้ และถ้าต้องการมีบุตรก็สามารถใช้ยากระตุ้นการตกไข่ได้ แต่ก็อาจจะมีโอกาสมีบุตรได้ยากกว่าคนปกติ